"Toora seadused kehtivad,
aga ainult Jeshua õpetuste kohaselt."
Gershon Nerelin Iisrael
Seekord teemaks on Pauluse õpetus juutidest ja kreeklastest.
Koos minuga siin on Gershon Nerel.
Mida Paulus mõtles sellega, kui ta ütles, et pole juuti ega paganat?
See on suur teema ja kurb teema, kui seda tõlgendatakse valesti.
Me teame, et sajandite aja inimesed kasutasid teatud väidet Pauluse
õpetusest ja sellele põhinedes õpetasid, et kui Kristuses
ei ole juuti ega paganat, siis kui juut hakkab uskuma Jeshuat,
peab ta jätma kõik juudi traditsioonid, hakkama kristlaseks.
Sellisel juhul inimesed tihti ütlevad: "Miks sa kutsud end
veel juudiks, kui usud Jeshuasse? Nimeta end kristlaseks ja
liitu kristlike kogudusega, sest sa pole enam juut."
Sellepärast me peame ettevaatlikult õpetama seda teemat.
Millises kontekstis Paulus sellest räägib?
See salm leidub Kirjas Galaatlastele 3:27-28, kus Paulus ütleb:
"Sest kõik, kes te olete Kristusesse ristitud, olete Kristusega
rõivastatud. Ei ole siin juuti ega kreeklast, ei ole siin orja ega
vaba, ei ole siin meest ega naist, sest te kõik olete üks Kristuses
Jeesuses." Jah, absoluutselt, me oleme üks Messias, vaimselt.
Me oleme kõik patused ja me ei või päästetud saada ilma
Jeesuse vereta.
Jeshua ostis meid, ta maksis hinna. Meie pattude eest peab olema
hind makstud ja see hind on Jeshua pühas veres ja ristis.
Aga me peame mõistma, mida apostel räägib.
Ei ole mingisuguseid erinevusi päästmisel, pattude andestamisel,
igavesel elul. Juudid ja paganad on võrdsed,
keegi pole eelisjärjekorras. Dominantsusel pole ruumi.
Galaatlastele 3:28 apostel kasutab kolme kategooriat:
juudid ja paganad, vabad ja orjad ning mehed ja naised.
Probleem on selles, et inimesed tihti tsiteerivad ainult selle
salmi esimest osa, kolmest kategooriast loetakse
ainult üht. Nad unustavad ülejäänud kaks osa.
Apostel Paulus ise räägib esimeses kirjas korintlastele,
et orjad peavad mõistma oma staatust. Ori ei tohi olla
mässumeelne. Ori peab alluma oma isandale.
Muistses maailmas oli palju orji. Mitte nagu tänapäeva
maailmas. Siis oli orja ja vaba staatus.
Tuleb uurida ka teisi allikaid, on selge, et Paulus ei tulnud
tooma revolutsiooni orjadele. Ta manitses leppima oma orja
staatusega, aktsepteerima seda, mitte seda häbenema,
sest Jeshuas me oleme vabad.
Nüüd me jõuame kolmanda kategooriani: mehed ja naised.
Kas nad on erinevad? Loomulikult, sest mehed ja naised
funktsioneerivad erinevalt.
Samal viisil juudid ja paganad on vaimselt sarnased,
aga nad funktsioneerivad erinevalt.
Jah, sedasi peaksime seda mõistma. Juutide ja paganate vahel on
funktsionaalsed erinevused.
Miks? Sest Jumal valis juudi rahva olema eriline rahvas,
mitte parem, vaid eriline.
Räägime Jumala plaanist Iisraeli jaoks ja see plaan on ka terve
maailma jaoks.
Iisraeli valimine on terve maailma jaoks.
Asi pole üleolekus või alaväärsuses.
Iisrael on tööriist, et demonstreerida
Jumala ustavust, lojaalsust.
Prohvetite raamatutes Jumal ütleb, et terve maailm saab nägema,
et Ta täidab oma tõotused Iisraelile, kõik saavad tundma tõde.
Iisrael on elav näide. Jumal tõi nad tagasi oma
maale peale 2000 aastat Iisraelist eemal olemist.
Jumal on ustav oma sõnades, tõotustes ja lepingutes.
Kõigi tõotuste ja lepingute täitmine on selleks,
et tuua tõde Jeshuast meieni.
Tõlge: Sanna Pitko